I begynnelsen gikk El 8 på den nyelektrifiserte Østfoldbanens vestre linje, men ble etterhvert overført til Vestbanenettet med utgangspunkt fra Oslo Vestbanestasjon. I mange år gikk lokomotivene fast på Sørlandsbanen, hvor de ennå i 1980 gikk i noen av ekspresstogene. Det ble også brukt på Vestfoldbanen og Bratsbergbanen. Den siste oppgaven i vanlige tog var i kalkkjøring på Brevikbanen. I 1981 ble det første lokomotivet i serien utrangert (nummer 2054 fra 1940), etter å ha gått 4,9 millioner kilometer. De øvrige lokomotivene ble suksessivt utrangert fram til 1988. Lokomotiv nummer 8.2060 er bevart, og står utstilt på Norsk jernbanemuseum på Hamar.